title: Deċiżjoni tal-Kunsill (PESK) 2019/870 tas-27 ta' Mejju 2019 li temenda d-Deċiżjoni 2010/413/PESK dwar miżuri restrittivi kontra l-Iran

text:
                  28.5.2019

                  MT

                  Il-Ġurnal Uffiċjali tal-Unjoni Ewropea

                  L 140/90

         DEĊIŻJONI TAL-KUNSILL (PESK) 2019/870
         tas-27 ta' Mejju 2019
         li temenda d-Deċiżjoni 2010/413/PESK dwar miżuri restrittivi kontra l-Iran
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), u b'mod partikolari l-Artikolu 23(2) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-26 ta' Lulju 2010, il-Kunsill adotta d-Deċiżjoni 2010/413/PESK.

                     (2)

                     F'konformità mal-Artikolu 26(3) tad-Deċiżjoni 2010/413/PESK, il-Kunsill irrieżamina l-lista ta' persuni u entitajiet indikati li tinsab fl-Anness II għal dik id-Deċiżjoni.

                     (3)

                     Il-Kunsill ikkonkluda li jenħtieġ li 17-il entrata inklużi fl-Anness II għad-Deċiżjoni 2010/413/PESK jiġu aġġornati.

                     (4)

                     Għalhekk, jenħtieġ li d-Deċiżjoni 2010/413/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            L-Anness II għad-Deċiżjoni 2010/413/PESK huwa emendat kif stabbilit fl-Anness għal din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, is-27 ta' Mejju 2019.

                  Għall-Kunsill

                  Il-President

               N. HURDUC

            (1)  ĠU L 195, 27.7.2010, p. 39.

            ANNESS
            L-Anness II għad-Deċiżjoni 2010/413/PESK huwa emendat kif ġej:

                        (1)

                        taħt l-intestatura “I. Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.”, l-entrati li ġejjin jissostitwixxu l-entrati korrispondenti fil-lista stabbilita taħt is-subintestatura “A. Persuni”:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “14.

                                    Brigadier Ġenerali Mohammad NADERI

                                    Kap ta' Aviation Industries Organisation (IAIO) tal-Iran. Eks Kap ta' Aerospace Industries Organisation (AIO) tal-Iran. AIO ħadet sehem fi programmi sensittivi Iranjani.

                                    23.6.2008

                                    23.

                                    Davoud BABAEI

                                    Il-kap attwali tas-sigurtà għall-istitut tar-riċerka tal-Loġistika tal-Forzi Armati tal-Ministeru tad-Difiża, l-Organizzazzjoni tal-Innovazzjoni u r-Riċerka Difensiva (SPND), li hija mmexxija minn Mohsen Fakhrizadeh-Mahabadi, indikat min-NU. L-IAEA identifikat lil SPND bit-tħassib tagħhom dwar id-dimensjonijiet militari possibbli tal-programm nukleari tal-Iran li l-Iran jirrifjuta li jikkoopera dwaru. Bħala kap tas-sigurtà, Babaei huwa responsabbli għall-prevenzjoni ta' żvelar ta' informazzjoni inkluż lill-IAEA.

                                    1.12.2011

                                    25.

                                    Sayed Shamsuddin BORBORUDI
                                    magħruf bħala Seyed Shamseddin BORBOROUDI

                                    Data tat-Twelid: 21 ta' Settembru 1969

                                    Viċi Kap tal-Organizzazzjoni Iranjana tal-Enerġija Atomika indikata min-NU, fejn huwa subordinat ta' Feridun Abbasi Davani, indikata min-NU. Huwa kien involut fil-programm nukleari Iranjan mill-inqas mill-2002, inkluż bħala l-ex Kap tal-akkwist u l-loġistika f'AMAD, fejn huwa kien responsabbli għall-użu ta' kumpanniji li jservu ta' paraventu bħal Kimia Madan biex jinkiseb tagħmir u materjal għall-programm ta' armi nukleari tal-Iran.

                                    1.12.2011

                                    27.

                                    Kamran DANESHJOO (magħruf bħala DANESHJOU)

                                    Viċi Ministru għax-Xjenza, ir-Riċerka u t-Teknoloġija. Huwa ta appoġġ lil attivitajiet nukleari tal-Iran sensittivi f'termini ta' proliferazzjoni.

                                    1.12.2011”

                        (2)

                        taħt l-intestatura “I. Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.”, l-entrati li ġejjin jissostitwixxu l-entrati korrispondenti fil-lista stabbilita taħt is-subintestatura “B. Entitajiet”:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “12.

                                    Fajr Aviation Composite Industries

                                    Mehrabad Airport, PO Box 13445-885, Tehran, Iran

                                    Sussidjarja tal-IAIO fi ħdan il-MODAFL it-tnejn indikati mill-UE li primarjament tipproduċi materjali komposti għall-industrija tal-inġenji tal-ajru.

                                    26.7.2010

                                    95.

                                    Samen Industries

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Isem shell għal Khorasan Metallurgy Industries indikata min-NU, sussidjarja ta' Ammunition Industries Group (AMIG).

                                    1.12.2011

                                    153.

                                    Organizzazzjoni tal-Innovazzjoni u r-Riċerka Difensiva (SPND)

                                    L-Organizzazzjoni tal-Innovazzjoni u r-Riċerka Difensiva (SPND) tappoġġa direttament l-attivitajiet nukleari tal-Iran sensittivi f'termini ta' proliferazzjoni. L-IAEA identifikat lil SPND bit-tħassib tagħhom dwar dimensjonijiet militari possibbli (PMD) tal-programm nukleari tal-Iran. SPND hija mmexxija minn Mohsen Fakhrizadeh-Mahabadi indikat min-NU, u hija parti mill-Ministeru għad-Difiża għal-Loġistika tal-Forzi Armati (MODAFL) indikat mill-UE.

                                    22.12.2012”

                        (3)

                        taħt l-intestatura “II. Islamic Revolutionary Guard Corps (IRGC)”, l-entrati li ġejjin jissostitwixxu l-entrati korrispondenti fil-lista stabbilita taħt is-subintestatura “A. Persuni”:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “1.

                                    Brigadier Ġenerali tal-IRGC Javad DARVISH-VAND

                                    Eks Viċi Ministru u Spettur Ġenerali ta' MODAFL.

                                    23.6.2008

                                    3.

                                    Parviz FATAH

                                    twieled fl-1961

                                    Membru tal-IRGC. Eks Ministru għall-Enerġija.

                                    26.7.2010

                                    4.

                                    Brigadier Ġenerali tal-IRGC Seyyed Mahdi FARAHI

                                    Eks Kap tal-Organizzazzjoni tal-Industriji Ajruspazjali tal-Iran (AIO) u eks-direttur eżekuttiv tal-Organizzazzjoni tal-Industriji tad-Difiża (DIO) indikata min-NU. Membru tal-IRGC u Viċi fil-Ministeru għad-Difiża għal-Loġistika tal-Forzi Armati tal-Iran (MODAFL).

                                    23.6.2008

                                    5.

                                    Brigadier Ġenerali tal-IRGC Ali HOSEYNITASH

                                    Membru tal-IRGC. Membru tal-Kunsill Suprem tas-Sigurtà Nazzjonali u involut fit-tfassil tal-politika dwar kwistjonijiet nukleari.

                                    23.6.2008

                                    12.

                                    Brigadier Ġenerali tal-IRGC Ali SHAMSHIRI

                                    Membru tal-IRGC. Okkupa rwoli għolja fil-MODAFL.

                                    23.6.2008

                                    13.

                                    Brigadier Ġenerali tal-IRGC Ahmad VAHIDI

                                    Eks Ministru tal-MODAFL.

                                    23.6.2008

                                    15.

                                    Abolghassem Mozaffari SHAMS

                                    Eks Kap tal-Kwartieri Ġenerali ta' Khatam Al-Anbiya Construction.

                                    1.12.2011”

                        (4)

                        taħt l-intestatura “II. Islamic Revolutionary Guard Corps (IRGC)”, l-entrata li ġejja tissostitwixxi l-entrata korrispondenti fil-lista stabbilita taħt is-subintestatura “B. Entitajiet”:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “11.

                                    Behnam Sahriyari Trading Company

                                    Indirizz Postali: Ziba Buidling, 10th Floor, Northern Sohrevardi Street, Tehran, Iran

                                    Involuta fit-trasbord ta' armi f'isem l-IRGC.

                                    23.1.2012”

                        (5)

                        taħt l-intestatura “I. Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran”, taħt is-subintestatura “B. Entitajiet”, tiżdied l-entrata li ġejja:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “20.

                                    (b) Iran Communications Industries (ICI)

                                    PO Box 19295-4731, Pasdaran Avenue, Tehran, Iran; Indirizz Alternattiv: PO Box 19575-131, 34 Apadana Avenue, Tehran, Iran; Indirizz Alternattiv: Shahid Langary Street, Nobonyad Square Ave, Pasdaran, Tehran

                                    Iran Communications Industries, sussidjarja ta' Iran Electronics Industries (elenkata mill-UE), tipproduċi diversi oġġetti inklużi sistemi ta' komunikazzjoni, avionics, tagħmir ta' optics u electro-optics, micro-electronics, teknoloġija tal-informazzjoni, test u measurement, sigurtà tat-telekomunikazzjoni, tagħmir elettroniku tal-gwerra, manifattura u tiġdid ta' radar tube, u missile launchers.

                                    26.7.2010”

                        (6)

                        taħt l-intestatura “I. Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran”, taħt is-subintestatura “B. Entitajiet”, titneħħa l-entrata li ġejja:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “19.

                                    Iran Communications Industries (ICI)

                                    PO Box 19295-4731, Pasdaran Avenue, Tehran, Iran; Indirizz Alternattiv: PO Box 19575-131, 34 Apadana Avenue, Tehran, Iran; Indirizz Alternattiv: Shahid Langary Street, Nobonyad Square Ave, Pasdaran, Tehran

                                    Iran Communications Industries, sussidjarja ta' Iran Electronics Industries (ara nru 20), tipproduċi diversi oġġetti, inklużi sistemi ta' komunikazzjoni, avionics, tagħmir ta' optics u electro-optics, micro-electronics, teknoloġija tal-informazzjoni, test u measurement, sigurtà tat-telekomunikazzjoni, tagħmir elettroniku tal-gwerra, manifattura u tiġdid ta' radar tube, u missile launchers. Dawn l-oġġetti jistgħu jintużaw fi programmi li jinsabu taħt sanzjoni skont il-UNSCR 1737.

                                    26.7.2010”

                        (7)

                        taħt l-intestatura “II. Islamic Revolutionary Guard Corps (IRGC)”, taħt is-subintestatura “B. Entitajiet”, tiżdied l-entrata li ġejja:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “12.

                                    Etemad Amin Invest Co Mobin

                                    Pasadaran Av. Tehran, Iran

                                    Kumpannija li hija proprjetà ta' jew ikkontrollata mill-IRGC li tikkontribwixxi għall-finanzjament tal-interessi strateġiċi tar-reġim.

                                    26.7.2010”

                        (8)

                        taħt l-intestatura “I. Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran”, taħt is-subintestatura “B. Entitajiet”, titneħħa l-entrata li ġejja:

                                    Isem

                                    Informazzjoni identifikattiva

                                    Raġunijiet

                                    Data tal-elenkar

                                    “10.

                                    Etemad Amin Invest Co Mobin

                                    Pasadaran Av. Tehran, Iran

                                    Qrib Naftar u Bonyad-e Mostazafan, Etemad Amin Invest Co Mobin tikkontribwixxi għall-finanzjament tal-interessi strateġiċi tar-reġim u tal-Istat parallel Iranjan.

                                    26.7.2010”


title: Deċiżjoni tal-Kunsill tas-6 ta’ Ġunju 2019 li taħtar il-membri u l-membri supplenti mill-gvernijiet fil-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol għall-Greċja, Franza u l-Lussemburgu

text:
                  11.6.2019

                  MT

                  Il-Ġurnal Uffiċjali tal-Unjoni Ewropea

                  C 195/4

         DEĊIŻJONI TAL-KUNSILL
         tas-6 ta’ Ġunju 2019
         li taħtar il-membri u l-membri supplenti mill-gvernijiet fil-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol għall-Greċja, Franza u l-Lussemburgu
         (2019/C 195/03)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2019/126 tal-Parlament Ewropew u tal-Kunsill tas-16 ta’ Jannar 2019 li jistabbilixxi l-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) u li jħassar ir-Regolament tal-Kunsill (KE) Nru 2062/94 (1), u b’mod partikolari l-Artikolu 4 tiegħu,
         Wara li kkunsidra l-listi ta’ nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta’ min iħaddem,
         Wara li kkunsidra l-listi tal-membri u l-membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol,
         Billi:

                     (1)

                     Permezz tad-Deċiżjoni tiegħu tad-9 ta’ April 2019 (2), il-Kunsill ħatar membri u membri supplenti tal-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu mill-1 ta’ April 2019 sal-31 ta’ Marzu 2023.

                     (2)

                     Il-Gvernijiet tal-Greċja, ta’ Franza u tal-Lussemburgu ppreżentaw aktar nomini għal diversi postijiet li għandhom jimtlew,

               ADOTTA DIN ID-DEĊIŻJONI:

            Artikolu 1
            Dawn li ġejjin huma b’dan maħtura membri u membri supplenti tal-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fil-31 ta’ Marzu 2023:
            I.   RAPPREŻENTANTI TAL-GVERN

                        Pajjiż

                        Membri

                        Membri supplenti

                        Greċja

                        Is-Sur Ioannis KONSTANTAKOPOULOS

                        Is-Sur Georgios GOURZOULIDIS

                        Franza

                        Is-Sinjura Lucie MEDIAVILLA

                        Is-Sinjura Amel HAFID

                        Lussemburgu

                        Is-Sur Marco BOLY

                        Is-Sinjura Patrice FURLANI

            Artikolu 2
            Il-Kunsill għandu jaħtar membri u membri supplenti li għadhom ma ġewx innominati f’data aktar tard.

            Artikolu 3
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fil-Lussemburgu, is-6 ta’ Ġunju 2019.

                  Għall-Kunsill

                  Il-President

               A. BIRCHALL

            (1)  ĠU L 30, 31.1.2019, p. 58.

            (2)  Id-Deċiżjoni tal-Kunsill tad-9 ta’ April 2019 li taħtar il-membri u l-membri supplenti tal-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) (ĠU L 135, 11.4.2019, p. 7).


title: Deċiżjoni tal-Kumitat Politiku u ta' Sigurtà (PESK) 2019/948 tad-29 ta' Mejju 2019 dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2018/1791 (EUTM Mali/1/2019)

text:
                  11.6.2019

                  MT

                  Il-Ġurnal Uffiċjali tal-Unjoni Ewropea

                  L 152/72

         DEĊIŻJONI TAL-KUMITAT POLITIKU U TA' SIGURTÀ (PESK) 2019/948
         tad-29 ta' Mejju 2019
         dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2018/1791 (EUTM Mali/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (1), u b'mod partikolari l-Artikolu 5 tagħha,
         Billi:

                     (1)

                     Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu deċiżjonijiet dwar il-kontroll politiku u d-direzzjoni strateġika tal-EUTM Mali, inklużi deċiżjonijiet dwar il-ħatra ta' Kmandanti sussegwenti tal-Forza tal-Missjoni tal-UE għal EUTM Mali.

                     (2)

                     Fis-6 ta' Novembru 2018, il-KPS adotta d-Deċiżjoni (PESK) 2018/1791 (2), li taħtar lill-Brigadier Ġeneral Peter MIROW bħala l-Kmandant tal-Forza tal-Missjoni tal-UE EUTM Mali.

                     (3)

                     Fl-24 ta' April 2019, l-Awstrija pproponiet il-ħatra tal-Brigadier Ġeneral Christian HABERSATTER biex jieħu post il-Brigadier Ġeneral Peter MIROW bħala l-Kmandant tal-Forza tal-Missjoni tal-UE EUTM Mali mit-12 ta' Ġunju 2019.

                     (4)

                     Fl-24 ta' April 2019, il-Kumitat Militari tal-UE appoġġa dik ir-rakkomandazzjoni.

                     (5)

                     Għaldaqstant jenħtieġ li tittieħed deċiżjoni dwar il-ħatra tal-Brigadier Ġeneral Christian HABERSATTER.

                     (6)

                     Jenħtieġ li d-Deċiżjoni (PESK) 2018/1791 titħassar.

                     (7)

                     F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tieħu sehem fl-adozzjoni ta' din id-Deċiżjoni u la hija marbuta biha u lanqas ma hija soġġetta għall-applikazzjoni tagħha,

               ADOTTA DIN ID-DEĊIŻJONI:

            Artikolu 1
            Il-Brigadier Ġeneral Christian HABERSATTER huwa b'dan maħtur bħala l-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) mit-12 ta' Ġunju 2019.

            Artikolu 2
            Id-Deċiżjoni (PESK) 2018/1791 hija b'dan imħassra.

            Artikolu 3
            Din id-Deċiżjoni għandha tidħol fis-seħħ fit-12 ta' Ġunju 2019.

            Magħmul fi Brussell, id-29 ta' Mejju 2019.

                  Għall-Kumitat Politiku u ta' Sigurtà

                  Il-President

               S. FROM-EMMESBERGER

            (1)  ĠU L 14, 18.1.2013, p. 19.

            (2)  Id-Deċiżjoni tal-Kumitat Politiku u ta' Sigurtà (PESK) 2018/1791 tas-6 ta' Novembru 2018 dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (EUTM Mali/2/2018) (ĠU L 293, 20.11.2018, p. 34).


title: Deċiżjoni tal-Kunsill tas-6 ta’ Ġunju 2019 li testendi l-mandat ta’ Viċi Direttur Eżekuttiv tal-Europol

text:
                  11.6.2019

                  MT

                  Il-Ġurnal Uffiċjali tal-Unjoni Ewropea

                  C 195/6

         DEĊIŻJONI TAL-KUNSILL
         tas-6 ta’ Ġunju 2019
         li testendi l-mandat ta’ Viċi Direttur Eżekuttiv tal-Europol
         (2019/C 195/04)
         IL-KUNSILL TAL-UNJONI EWROPEA,
         Wara li kkunsidra r-Regolament (UE) 2016/794 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI, (1) u b’mod partikolari l-paragrafi 3 sa 5 tal-Artikolu 54 tiegħu,
         Waqt li jaġixxi bħala l-awtorità li ngħatat is-setgħa li taħtar id-Direttur Eżekuttiv u l-Viċi Diretturi Eżekuttivi tal-Europol,
         Wara li kkunsidra l-proposta tal-Bord ta’ Amministrazzjoni tal-Europol tat-3 ta’ Mejju 2018,
         Billi:

                     (1)

                     Is-Sur Luis DE EUSEBIO RAMOS inħatar Viċi Direttur Eżekuttiv tal-Europol permezz ta’ Att tal-Kunsill tas-12 ta’ Marzu 2015 (2). Il-mandat tas-Sur Luis DE EUSEBIO RAMOS ser jiskadi fil-31 ta’ Lulju 2019.

                     (2)

                     Il-Viċi Diretturi Eżekuttivi tal-Europol jinħatru għal perijodu ta’ erba’ snin, li jista’ jiġi estiż darba f’konformità mal-Artikolu 54(4) tar-Regolament (UE) 2016/794.

                     (3)

                     Id-deċiżjoni tal-Bord ta’ Amministrazzjoni tal-Europol tal-1 ta’ Mejju 2017 tistabbilixxi l-proċedura għall-estensjoni tal-mandat tal-Viċi Diretturi Eżekuttivi tal-Europol.

                     (4)

                     Fl-14 ta’ Mejju 2018, il-Bord ta’ Amministrazzjoni informa lill-Parlament Ewropew li kellu l-intenzjoni li jipproponi lill-Kunsill li l-mandat tas-Sur Luis DE EUSEBIO RAMOS jiġi estiż.

                     (5)

                     Il-Bord ta’ Amministrazzjoni ppreżenta opinjoni lill-Kunsill fejn ippropona li l-mandat tal-Viċi Direttur Eżekuttiv tal-Europol, is-Sur Luis DE EUSEBIO RAMOS, jiġi estiż u li l-grad tiegħu jiġi riklassifikat bħala grad AD14.

                     (6)

                     Abbażi tal-proposta ppreżentata mill-Bord ta’ Amministrazzjoni, il-Kunsill jixtieq jestendi l-mandat tas-Sur Luis DE EUSEBIO RAMOS bħala Viċi Direttur Eżekuttiv tal-Europol,

               ADOTTA DIN ID-DEĊIŻJONI:

            Artikolu 1
            Il-mandat tas-Sur Luis DE EUSEBIO RAMOS bħala Viċi Direttur Eżekuttiv tal-Europol huwa estiż mill-1 ta’ Awwissu 2019 sal-31 ta’ Lulju 2023 fil-grad AD 14.

            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fil-Lussemburgu, is-6 ta’ Ġunju 2019.

                  Għall-Kunsill

                  Il-President

               A. BIRCHALL

            (1)  ĠU L 135, 24.5.2016, p. 53.

            (2)  Att tal-Kunsill tat-12 ta’ Marzu 2015 li jaħtar Viċi Direttur tal-Europol (ĠU C 88, 14.3.2015, p. 1).


title: Deċiżjoni tal-Kunsill (UE) 2019/1028 tal-14 ta' Ġunju 2019 dwar il-pożizzjoni li għandha tittieħed f'isem l-Unjoni Ewropea fil-Kunsill tal-Membri tal-Kunsill Internazzjonali taż-Żebbuġ fir-rigward tal-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ

text:
                  24.6.2019

                  MT

                  Il-Ġurnal Uffiċjali tal-Unjoni Ewropea

                  L 167/24

         DEĊIŻJONI TAL-KUNSILL (UE) 2019/1028
         tal-14 ta' Ġunju 2019
         dwar il-pożizzjoni li għandha tittieħed f'isem l-Unjoni Ewropea fil-Kunsill tal-Membri tal-Kunsill Internazzjonali taż-Żebbuġ fir-rigward tal-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(3) flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (“il-Ftehim”) ġie ffirmat f'isem l-Unjoni f'konformità mad-Deċiżjoni tal-Kunsill (UE) 2016/1892 (1) fit-18 ta' Novembru 2016 fil-Kwartieri Ġenerali tan-Nazzjonijiet Uniti fi New York, soġġett għall-konklużjoni tiegħu f'data aktar 'il quddiem. Il-Ftehim daħal fis-seħħ b'mod provviżorju fl-1 ta' Jannar 2017 skont l-Artikolu 31(2) tiegħu.

                     (2)

                     Il-Ftehim ġie konkluż fis-17 ta' Mejju 2019 permezz tad-Deċiżjoni tal-Kunsill (UE) 2019/848 (2).

                     (3)

                     Bis-saħħa tal-Artikolu 7(1) tal-Ftehim, il-Kunsill tal-Membri tal-Kunsill Internazzjonali taż-Żebbuġ (“Kunsill tal-Membri”) għandu jadotta deċiżjonijiet li jimmodifikaw l-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ.

                     (4)

                     Il-Kunsill tal-Membri, matul il-109 sessjoni tiegħu mis-17 ta' Ġunju sal-21 ta' Ġunju 2019, għandu jadotta deċiżjonijiet li jimmodifikaw l-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ.

                     (5)

                     Jixraq li tiġi stabbilita l-pożizzjoni li għandha tittieħed f'isem l-Unjoni fil-Kunsill tal-Membri, peress li d-deċiżjonijiet li għandhom jiġu adottati jkollhom effetti legali fuq l-Unjoni fir-rigward tal-kummerċ internazzjonali mal-membri l-oħra tal-Kunsill Internazzjonali taż-Żebbuġ (IOC) u jistgħu jinfluwenzaw b'mod deċiżiv il-kontenut tad-dritt tal-Unjoni, b'mod partikolari l-istandards għall-kummerċjalizzazzjoni taż-żejt taż-żebbuġa adottati mill-Kummissjoni bis-saħħa tal-Artikolu 75 tar-Regolament (UE) Nru 1308/2013 tal-Parlament Ewropew u tal-Kunsill (3).

                     (6)

                     Id-deċiżjonijiet li għandhom jiġu adottati mill-Kunsill tal-Membri jikkonċernaw ir-reviżjoni ta' titlu, marġni ta' preċiżjoni u ta' ċifri, kromatogrammi, valuri ta' preċiżjoni, u referenzi għal dokumenti oħra. Dawn ġew diskussi b'mod estensiv bejn l-esperti xjentifiċi u tekniċi tal-Kummissjoni u tal-Istati Membri fil-qasam taż-żejt taż-żebbuġa. Ser jikkontribwixxu għall-armonizzazzjoni internazzjonali tal-istandards taż-żejt taż-żebbuġa, u jistabbilixxu qafas li ser jiżgura kompetizzjoni ġusta fil-kummerċ ta' prodotti tas-settur taż-żejt taż-żebbuġa. Għaldaqstant, jenħtieġ li dawk id-deċiżjonijiet jiġu appoġġati, u bħala konsegwenza ser ikun hemm bżonn ta' emendi fir-Regolament tal-Kummissjoni (KEE) Nru 2568/91 (4).

                     (7)

                     Jekk l-adozzjoni tad-deċiżjonijiet il-Kunsill tal-Membri matul il-109 sessjoni tiegħu tiġi posposta minħabba li ċerti Membri ma jkunux f'pożizzjoni li jagħtu l-approvazzjoni tagħhom, il-pożizzjoni indikata f'din id-Deċiżjoni jenħtieġ li tittieħed f'isem l-Unjoni fil-qafas ta' proċedura possibbli għall-adozzjoni mill-Kunsill tal-Membri permezz ta' skambju ta' korrispondenza, f'konformità mal-Artikolu 10(6) tal-Ftehim. Il-proċedura għall-adozzjoni permezz ta' skambju ta' korrispondenza jenħtieġ li tinbeda qabel is-sessjoni regolari li jmiss tal-Kunsill tal-Membri ta' Novembru 2019.

                     (8)

                     Sabiex jitħarsu l-interessi tal-Unjoni, ir-rappreżentanti tal-Unjoni fil-Kunsill tal-Membri jenħtieġ li jkunu jistgħu jitolbu li tiġi posposta l-adozzjoni ta' deċiżjonijiet li jimmodifikaw standards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ fil-109 sessjoni tal-Kunsill tal-Membri, jekk informazzjoni xjentifika jew teknika ġdida ppreżentata qabel jew matul dik is-sessjoni tixħet xi dubji fuq il-pożizzjoni li għandha tittieħed f'isem l-Unjoni,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Kunsill tal-Membri matul il-109 sessjoni tiegħu mis-17 ta' Ġunju sal-21 ta' Ġunju 2019, jew fil-qafas ta' proċedura għall-adozzjoni ta' deċiżjonijiet mill-Kunsill tal-Membri permezz ta' skambju ta' korrispondenza li għandha tinbeda qabel is-sessjoni regolari li jmiss tiegħu ta' Novembru tal-2019, fir-rigward tal-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ, hija indikata fl-Anness.

            Artikolu 2
            Jekk il-pożizzjoni msemmija fl-Artikolu 1 tista' tiġi affettwata minn informazzjoni xjentifika jew teknika ġdida ppreżentata qabel jew matul il-109 sessjoni tal-Kunsill tal-Membri, l-Unjoni għandha titlob li l-adozzjoni mill-Kunsill tal-Membri tad-deċiżjonijiet li jimmodifikaw l-istandards kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ tiġi posposta sakemm il-pożizzjoni tal-Unjoni tiġi stabbilita abbażi ta' dik l-informazzjoni l-ġdida.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, l-14 ta' Ġunju 2019.

                  Għall-Kunsill

                  Il-President

               E.O. TEODOROVICI

            (1)  Id-Deċiżjoni tal-Kunsill (UE) 2016/1892 tal-10 ta' Ottubru 2016 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 293, 28.10.2016, p. 2).

            (2)  Id-Deċiżjoni tal-Kunsill (UE) 2019/848 tas-17 ta' Mejju 2019 dwar il-konklużjoni f'isem l-Unjoni Ewropea tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 139, 27.5.2019, p. 1)

            (3)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

            (4)  Ir-Regolament tal-Kummissjoni (KEE) Nru 2568/91 tal-11 ta' Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta' analiżi rilevanti (ĠU L 248, 5.9.1991, p. 1).

            ANNESS
            L-Unjoni għandha tappoġġa l-emendi li ġejjin fil-metodi tal-IOC matul il-109 sessjoni tal-Kunsill tal-Membri mis-17 ta' Ġunju sal-21 ta' Ġunju 2019, jew fil-qafas ta' proċedura għall-adozzjoni ta' deċiżjonijiet mill-Kunsill tal-Membri permezz ta' skambju ta' korrispondenza li għandha tinbeda qabel is-sessjoni regolari li jmiss tiegħu f'Novembru 2019:

                        —

                        ir-reviżjoni tal-metodu COI/T.20/Dok. Nru 19/Rev. 5 (“Investigazzjoni spettrofotometrika fl-ultravjola”) billi jitneħħa valur assolut u jiġu riveduti l-valuri ta' preċiżjoni;

                        —

                        ir-reviżjoni tal-metodu COI/T.20/Dok. Nru 42-2/Rev. 3 (“Il-valuri ta' preċiżjoni tal-metodi ta' analiżi adottati mill-Kunsill Internazzjonali taż-Żebbuġ”) billi jiġu riveduti l-valuri ta' preċiżjoni marbutin mal-metodi COI/T.20/Dok. Nru 19 u COI/T.20/Dok. Nru 26;

                        —

                        ir-reviżjoni tal-metodu COI/T.20/Dok. Nru 26/Rev. 4 (“Determinazzjoni tal-kompożizzjoni u tal-kontenut tal-isteroli, u tal-komposti alkoħoliċi bl-użu tal-kromatografija b'fażi gassuża f'kolonna kapillari”) billi jiġu riveduti t-titlu, iċ-ċifri ta' preċiżjoni u l-kromatogrammi.

                  Ir-rappreżentanti tal-Unjoni fil-Kunsill tal-Membri jistgħu jaqblu dwar adattamenti tekniċi f'metodi jew f'dokumenti oħra tal-IOC mingħajr deċiżjoni ulterjuri tal-Kunsill, jekk dawk l-adattamenti tekniċi jirriżultaw minn emendi msemmija fl-ewwel paragrafu.


title: Deċiżjoni tal-Kunsill (UE) 2019/1029 tat-18 ta' Ġunju 2019 dwar il-pożizzjoni li għandha tittieħed f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti tan-NU Nri 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 u 145, fir-rigward tal-proposti għal modifiki tar-Regolamenti Tekniċi Globali (GTRs) Nri 15 u 19, fir-rigward tal-proposta għal emenda għar-Riżoluzzjoni Reċiproka M.R.2, fir-rigward tal-proposta għal Regolament ġdid tan-NU, u fir-rigward tal-proposti għalemendi għall-awtorizzazzjonijiet biex jiġu żviluppati l-GTRs

text:
                  24.6.2019

                  MT

                  Il-Ġurnal Uffiċjali tal-Unjoni Ewropea

                  L 167/27

         DEĊIŻJONI TAL-KUNSILL (UE) 2019/1029
         tat-18 ta' Ġunju 2019
         dwar il-pożizzjoni li għandha tittieħed f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti tan-NU Nri 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 u 145, fir-rigward tal-proposti għal modifiki tar-Regolamenti Tekniċi Globali (GTRs) Nri 15 u 19, fir-rigward tal-proposta għal emenda għar-Riżoluzzjoni Reċiproka M.R.2, fir-rigward tal-proposta għal Regolament ġdid tan-NU, u fir-rigward tal-proposti għalemendi għall-awtorizzazzjonijiet biex jiġu żviluppati l-GTRs
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Bid-Deċiżjoni tal-Kunsill 97/836/KE (1), l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li jikkonċerna l-adozzjoni ta' preskrizzjonijiet tekniċi uniformi għal vetturi bir-roti, tagħmir u partijiet li jistgħu jiġu ffittjati u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta' dawk il-preskrizzjonijiet (il-“Ftehim Revedut tal-1958”). Il-Ftehim Revedut tal-1958 daħal fis-seħħ fl-24 ta' Marzu 1998.

                     (2)

                     Bid-Deċiżjoni tal-Kunsill 2000/125/KE (2), l-Unjoni ssieħbet mal-Ftehim li jikkonċerna l-istabbiliment ta' regolamenti tekniċi globali għal vetturi bir-roti, tagħmir u partijiet li jistgħu jiġu ffittjati u/jew jintużaw fuq vetturi bir-roti (il-“Ftehim Parallel”). Il-Ftehim Parallel daħal fis-seħħ fil-15 ta' Frar 2000.

                     (3)

                     Skont l-Artikolu 1 tal-Ftehim Revedut tal-1958 u l-Artikolu 6 tal-Ftehim Parallel, il-Kumitat Amministrattiv tal-Ftehim Revedut tal-1958 u l-Kumitat Eżekuttiv tal-Ftehim Parallel (“il-Kumitati rilevanti tal-UNECE”) jistgħu jadottaw, kif applikabbli, il-proposti għal modifiki tar-Regolamenti tan-NU Nri 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 u 145, il-proposti għal modifiki tar-Regolamenti Tekniċi Globali (GTRs) Nri 15 u 19, il-proposti għal modifiki għar-Riżoluzzjoni Reċiproka M.R.2, il-proposta għal Regolament ġdid tan-NU, u l-proposti għal emendi għall-awtorizzazzjonijiet biex jiġu żviluppati l-GTRs (il-“megadeċiżjoni”).

                     (4)

                     Il-Kumitati rilevanti tal-UNECE, matul il-178 sessjoni tal-Forum Dinji li ser issir bejn l-24 u t-28 ta' Ġunju 2019, għandhom jadottaw megadeċiżjoni fir-rigward tad-dispożizzjonijiet amministrattivi u l-preskrizzjonijiet tekniċi uniformi għall-approvazzjoni ta' regolamenti tekniċi globali għal vetturi bir-roti, tagħmir u partijiet li jistgħu jiġu ffittjati u/jew jintużaw fuq vetturi bir-roti.

                     (5)

                     Jixraq li tiġi stabbilita l-pożizzjoni li għandha tittieħed f'isem l-Unjoni fil-Kumitati rilevanti tal-UNECE fir-rigward tal-adozzjoni ta' proposti għal Regolamenti tan-NU, peress li r-Regolamenti tan-NU ser ikunu vinkolanti għall-Unjoni u kapaċi jinfluwenzaw b'mod deċiżiv il-kontenut tal-liġi tal-Unjoni fil-qasam tal-approvazzjoni tat-tip tal-vetturi.

                     (6)

                     Id-Direttiva 2007/46/KE tal-Parlament Ewropew u tal-Kunsill (3) issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat regolamenti adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġislazzjoni tal-Unjoni. Mill-adozzjoni tad-Direttiva 2007/46/KE 'l hawn, kulma jmur ir-Regolamenti tan-NU ġew inkorporati dejjem iktar fil-leġislazzjoni tal-Unjoni.

                     (7)

                     Fid-dawl tal-esperjenza u l-iżviluppi tekniċi, jeħtieġ li r-rekwiżiti marbuta ma' ċerti elementi jew karatteristiki koperti bir-Regolamenti tan-NU Nri 17, 24, 30, 44, 64, 75, 78, 79, 83, 85, 90, 115, 117, 129, 138, 139 u 140 jiġu ssupplimentati u jeħtieġ li r-Regolamenti Tekniċi Globali tan-NU Nri 15 u 19 jiġu emendati. Barra minn hekk, jeħtieġ li ċerti dispożizzjonijiet fir-Regolamenti tan-NU Nri 14, 51, 83, 129 u 145, u fir-Regolament Tekniku Globali 15 tan-NU, jiġu kkoreġuti. Fl-aħħar nett, jeħtieġ li jiġu adottati rekwiżiti ġodda fir-rigward tas-Sistema Avvanzata tal-Ibbrejkjar ta' Emerġenza,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Kumitat Amministrattiv tal-Ftehim Revedut tal-1958 u fil-Kumitat Eżekuttiv tal-Ftehim Parallel matul il-178 sessjoni tal-Forum Dinji li ser issir bejn l-24 u t-28 ta' Ġunju 2019 għandha tkun ta' vot favur il-proposti elenkati fl-Anness għal din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fil-Lussemburgu, it-18 ta' Ġunju 2019.

                  Għall-Kunsill

                  Il-President

               P. DAEA

            (1)  Id-Deċiżjoni tal-Kunsill 97/836/KE tas-27 ta' Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma' vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (“Ftehim Revedut tal-1958”) (ĠU L 346, 17.12.1997, p. 78).

            (2)  Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim li jistabbilixxi regolamenti tekniċi globali għal vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) (ĠU L 35, 10.2.2000, p. 12).

            (3)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

            ANNESS

                        Nru tar-Regolament

                        Titolu tal-punt tal-aġenda

                        Referenza tad-dokument (1)

                        14

                        Proposta għar-Rettifika 1 tas-Suppliment 6 tas-serje 07 ta' emendi għar-Regolament Nru 14 tan-NU (Ankraġġi taċ-ċinturini tas-sikurezza)

                        ECE/TRANS/WP.29/2019/56

                        17

                        Proposta għas-Suppliment 1 tas-serje 09 ta' emendi għar-Regolament Nru 17 tan-NU (Saħħa tas-sits)

                        ECE/TRANS/WP.29/2019/35

                        24

                        Proposta għas-Suppliment 5 tas-serje 03 ta' emendi għar-Regolament Nru 24 tan-NU (Sustanzi niġġiesa viżibbli, kejl tal-potenza tal-magni tat-tqabbid bil-kompressjoni (duħħan tad-diżil))

                        ECE/TRANS/WP.29/2019/41

                        30

                        Proposta għas-Suppliment 21 tas-serje 02 ta' emendi għar-Regolament Nru 30 tan-NU (Tajers għall-karozzi tal-passiġġieri u l-karrijiet tagħhom)

                        ECE/TRANS/WP.29/2019/50

                        44

                        Proposta għas-Suppliment 16 tas-serje 04 ta' emendi għar-Regolament Nru 44 tan-NU (Sistemi ta' trażżin għat-tfal)

                        ECE/TRANS/WP.29/2019/36

                        51

                        Proposta għar-Rettifika tas-Suppliment 4 tas-serje 03 ta' emendi għar-Regolament Nru 51 tan-NU (Il-ħoss tal-vetturi tal-kategoriji M u N)

                        ECE/TRANS/WP.29/2019/51

                        64

                        Proposta għas-Suppliment 1 tas-serje 03 ta' emendi għar-Regolament tan-NU Nru 64 (Stepni għal użu temporanju, tajers tat-tip run flat)

                        ECE/TRANS/WP.29/2019/52

                        75

                        Proposta għas-Suppliment 18 tas-serje oriġinali ta' emendi għar-Regolament Nru 75 tan-NU (Tajers tal-muturi/mopeds)

                        ECE/TRANS/WP.29/2019/53

                        78

                        Proposta għas-Suppliment 1 tas-serje 04 ta' emendi għar-Regolament tan-NU Nru 78 (Sistemi tal-ibbrejkjar tal-muturi)

                        ECE/TRANS/WP.29/2019/46

                        79

                        Proposta għas-Suppliment 1 tas-serje 03 ta' emendi għar-Regolament Nru 79 tan-NU (Tagħmir tal-istering)

                        ECE/TRANS/WP.29/2019/73

                        83

                        Proposta għas-Suppliment 13 tas-serje 06 ta' emendi għar-Regolament Nru 83 tan-NU (Emissjonijiet tal-vetturi M1 u N1)

                        ECE/TRANS/WP.29/2019/42

                        83

                        Proposta għas-Suppliment 9 tas-serje 07 ta' emendi għar-Regolament Nru 83 tan-NU (Emissjonijiet tal-vetturi M1 u N1)

                        ECE/TRANS/WP.29/2019/43

                        83

                        Proposta għar-Rettifika 1 tas-Suppliment 8 tas-serje 07 ta' emendi għar-Regolament Nru 83 tan-NU (Emissjonijiet tal-vetturi M1 u N1)

                        ECE/TRANS/WP.29/2019/60

                        85

                        Proposta għas-Suppliment 9 tar-Regolament tan-NU Nru 85 (Kejl tal-potenza netta u l-potenza ta' 30 min.)

                        ECE/TRANS/WP.29/2019/44

                        90

                        Proposta għas-Suppliment 5 tas-serje 02 ta' emendi tar-Regolament Nru 90 tan-NU (Sostituzzjoni tal-partijiet tal-brejkijiet)

                        ECE/TRANS/WP.29/2019/47

                        115

                        Proposta għas-Suppliment 8 tar-Regolament Nru 115 tan-NU (Sistemi retroattivi tal-LPG u tas-CNG)

                        ECE/TRANS/WP.29/2019/45

                        117

                        Proposta għas-Suppliment 10 tas-serje 02 ta' emendi għar-Regolament Nru 117 tan-NU (Ir-reżistenza għad-dawrien tat-tajers, u l-istorbju fid-dawrien u l-irbit tagħhom fuq superfiċe mxarrba)

                        ECE/TRANS/WP.29/2019/54

                        129

                        Proposta għas-Suppliment 9 tas-serje oriġinali ta' emendi għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/37

                        129

                        Proposta għas-Suppliment 6 tas-serje 01 ta' emendi għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/38

                        129

                        Proposta għas-Suppliment 5 tas-serje 02 ta' emendi għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/39

                        129

                        Proposta għas-Suppliment 2 tas-serje 03 ta' emendi għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/40

                        129

                        Proposta għar-Rettifika 3 tal-verżjoni oriġinali għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/58

                        129

                        Proposta għar-Rettifika 1 tas-serje 03 ta' emendi għar-Regolament Nru 129 tan-NU (Sistemi Mtejba ta' Trażżin għat-Tfal)

                        ECE/TRANS/WP.29/2019/59

                        138

                        Proposta għas-Suppliment 1 tas-serje 01 ta' emendi għar-Regolament Nru 138 tan-NU (Vetturi kwieti tat-trasport bit-triq)

                        ECE/TRANS/WP.29/2019/55

                        139

                        Proposta għas-Suppliment 2 tar-Regolament Nru 139 tan-NU (BAS)

                        ECE/TRANS/WP.29/2019/48

                        140

                        Proposta għas-Suppliment 3 tar-Regolament Nru 140 tan-NU (ESC)

                        ECE/TRANS/WP.29/2019/49

                        145

                        Proposta għar-Rettifika 1 tal-verżjoni oriġinali tar-Regolament Nru 145 tan-NU (Sistemi ta' ankraġġ ISOFIX, ankraġġi ISOFIX tal-irbit ta' fuq u pożizzjonijiet bilqiegħda i-Size)

                        ECE/TRANS/WP.29/2019/57

                        Regolament ġdid tan-NU

                        Proposta għal Regolament ġdid tan-NU dwar Dispożizzjonijiet uniformi li jikkonċernaw l-approvazzjoni ta' vetturi bil-mutur fir-rigward tas-Sistema Avvanzata ta' Bbrejkjar ta' Emerġenza (AEBS) għall-vetturi M1 U N1

                        ECE/TRANS/WP.29/2019/61

                        Nru tal-GTR

                        Titolu tal-punt tal-aġenda

                        Referenza tad-dokument

                        15

                        Proposta għall-Emenda 5 għall-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP))

                        ECE/TRANS/WP.29/2019/62

                        15

                        Proposta għar-Rettifika tal-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP)); Test bil-Franċiż biss.

                        ECE/TRANS/WP.29/2019/66

                        Proposta għar-Rettifika tal-Emenda 1 għall-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP)); Test bil-Franċiż biss.

                        ECE/TRANS/WP.29/2019/67

                        Proposta għar-Rettifika tal-Emenda 2 għall-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP)); Test bil-Franċiż biss.

                        ECE/TRANS/WP.29/2019/68

                        Proposta għar-Rettifika tal-Emenda 3 għall-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP)); Test bil-Franċiż biss.

                        ECE/TRANS/WP.29/2019/69

                        Proposta għar-Rettifika tal-Emenda 4 għall-GTR Nru 15 tan-NU (Proċeduri ta' ttestjar armonizzati fuq livell dinji għall-vetturi ħfief (WLTP)); Test bil-Franċiż biss.

                        ECE/TRANS/WP.29/2019/70

                        19

                        Proposta għall-Emenda 2 għall-GTR Nru 19 tan-NU (Proċeduri ta' ttestjar tal-emissjonijiet evaporattivi għall-Proċeduri ta' ttestjar armonizzati għall-vetturi ħfief (EVAP WLTP))

                        ECE/TRANS/WP.29/2019/64

                        Nru tar-Riżoluzzjoni Reċiproka

                        Titolu tal-punt tal-aġenda

                        Referenza tad-dokument

                        M.R.2

                        Proposta għall-Emenda 1 għar-Riżoluzzjoni Reċiproka Nru 2 li fiha d-definizzjonijiet tas-sistema tal-propulsjoni tal-vetturi

                        ECE/TRANS/WP.29/2019/71

                        Mixxellanji

                        Titolu tal-punt tal-aġenda

                        Referenza tad-dokument

                        Awtorizzazzjoni reveduta għall-iżvilupp tal-Emenda 2 għar-Regolament Tekniku Globali Nru 16 tan-NU (Tajers)

                        ECE/TRANS/WP.29/AC.3/48/Rev.1

                        Proposta għall-emendi għall-awtorizzazzjoni għall-iżvilupp tal-GTR tan-NU dwar l-Emissjonijiet Globali tas-Sewqan Reali

                        ECE/TRANS/WP.29/2019/72

                        Awtorizzazzjoni għall-iżvilupp ta' GTR ġdid tan-NU dwar id-determinazzjoni tal-potenza ta' vettura li taħdem bl-elettriku (DEVP)

                        ECE/TRANS/WP.29/AC.3/53

               (1)  Id-dokumenti kollha msemmija fit-tabella huma disponibbli hawn http://www.unece.org/trans/main/wp29/wp29wgs/wp29gen/gen2018.html


title: Deċiżjoni tal-Kumitat Politiku u ta' Sigurtà (PESK) 2019/1164 tat-2 ta' Lulju 2019 li testendi l-mandat tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2019)

text:
                  8.7.2019

                  MT

                  Il-Ġurnal Uffiċjali tal-Unjoni Ewropea

                  L 182/41

         DEĊIŻJONI TAL-KUMITAT POLITIKU U TA' SIGURTÀ (PESK) 2019/1164
         tat-2 ta' Lulju 2019
         li testendi l-mandat tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
         Wara li kkunsidra l-Azzjoni Konġunta tal-Kunsill 2005/889/PESK tal-25 ta' Novembru 2005 dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (1), u b'mod partikolari l-Artikolu 10(1) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Bis-saħħa tal-Artikolu 10(1) tal-Azzjoni Konġunta 2005/889/PESK, il-Kumitat Politiku u ta' Sigurtà (KPS) hu awtorizzat, f'konformità mal-Artikolu 38 tat-Trattat, biex jieħu d-deċiżjonijiet rilevanti għall-fini tal-eżerċitar tal-kontroll politiku u tad-direzzjoni strateġika tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah), inkluż id-deċiżjoni li jinħatar Kap tal-Missjoni.

                     (2)

                     Fit-8 ta' Diċembru 2017, il-KPS adotta d-Deċiżjoni(PESK) 2017/2430 (2), li ħtret lis-Sur Günther FREISLEBEN bħala Kap tal-Missjoni ta' EU BAM Rafah mill-4 ta' Diċembru 2017 sat-30 ta' Ġunju 2018.

                     (3)

                     Fit-3 ta' Lulju 2018, il-KPS adotta d-Deċiżjoni (PESK) 2018/1004 (3), li estendiet il-mandat tas-Sur Günther FREISLEBEN bħala Kap tal-Missjoni ta' EU BAM Rafah mill-1 ta' Lulju 2018 sat-30 ta' Ġunju 2019.

                     (4)

                     Fit-28 ta' Ġunju 2019 il-Kunsill adotta d-Deċiżjoni (PESK) 2019/1115 (4), li testendi l-mandat ta' EUBAM Rafah mill-1 ta' Lulju 2019 sat-30 ta' Ġunju 2020.

                     (5)

                     Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sur Günther FREISLEBEN bħala Kap tal-Missjoni ta' EUBAM Rafah mill-1 ta' Lulju 2019 sat-30 ta' Ġunju 2020,

               ADOTTA DIN ID-DEĊIŻJONI:

            Artikolu 1
            Il-mandat tas-Sur Günther FREISLEBEN bħala Kap tal-Missjoni ta' EU BAM Rafah huwa b'dan estiż mill-1 ta' Lulju 2019 sat-30 ta' Ġunju 2020.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-2 ta' Lulju 2019.

                  Għall-Kumitat Politiku u ta' Sigurtà

                  Il-President

               S. FROM-EMMESBERGER

            (1)  ĠU L 327, 14.12.2005, p. 28.

            (2)  Id-Deċiżjoni tal-Kumitat Politiku u ta' Sigurtà (PESK) 2017/2430 tat-8 ta' Diċembru 2017 dwar il-ħatra tal-Kap tal-Missjoni tal-Unjoni Ewropea ta' Assistenza fil-Fruntiera għall-Punt ta' Qsim ta' Rafah (EU BAM Rafah) (EU BAM Rafah/2/2017) (ĠU L 344, 23.12.2017, p. 9).

            (3)  Id-Deċiżjoni tal-Kumitat Politiku u ta' Sigurtà (PESK) 2018/1004 tat-3 ta' Lulju 2018 li testendi l-mandat tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2018) (ĠU L 180, 17.7.2018, p. 22).

            (4)  Id-Deċiżjoni tal-Kunsill (PESK) 2019/1115 tat-28 ta' Ġunju 2019 li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EUBAM Rafah) (ĠU L 176, 1.7.2019, p. 6).


title: Deċiżjoni tal-Kumitat Politiku u ta' Sigurtà (PESK) 2019/1165 tat-2 ta' Lulju 2019 li testendi l-mandat tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2019)

text:
                  8.7.2019

                  MT

                  Il-Ġurnal Uffiċjali tal-Unjoni Ewropea

                  L 182/43

         DEĊIŻJONI TAL-KUMITAT POLITIKU U TA' SIGURTÀ (PESK) 2019/1165
         tat-2 ta' Lulju 2019
         li testendi l-mandat tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2019)
         IL-KUMITAT POLITIKU U TA' SIGURTÀ,
         Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
         Wara li kkunsidra d-Deċiżjoni tal-Kunsill 2013/354/PESK tat-3 ta' Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (1), u b'mod partikolari l-Artikolu 9(1) tagħha,
         Billi:

                     (1)

                     Bis-saħħa tal-Artikolu 9(1) tad-Deċiżjoni 2013/354/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti bil-għan li jeżerċita l-kontroll politiku u d-direzzjoni strateġika tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS), inkluż id-deċiżjoni li jinħatar Kap tal-Missjoni.

                     (2)

                     Fit-28 ta' Settembru 2017, il-KPS adotta d-Deċiżjoni EUPOL COPPS/1/2017 (2), li ħatret is-Sur Kauko AALTOMAA bħala Kap tal-Missjoni EUPOL COPPS mill-1 ta' Ottubru 2017 sat-30 ta' Ġunju 2018.

                     (3)

                     Fit-3 ta' Lulju 2018, il-KPS adotta d-Deċiżjoni EUPOL COPPS/1/2018 (3), li estendiet il-mandat tas-Sur Kauko AALTOMAA bħala Kap tal-Missjoni EUPOL COPPS mill-1 ta' Lulju 2018 sat-30 ta' Ġunju 2019.

                     (4)

                     Fit-28 ta' Ġunju 2019 il-Kunsill adotta d-Deċiżjoni (PESK) 2019/1114 (4), li testendi l-mandat tal-EUPOL COPPS mill-1 ta' Lulju 2019 sat-30 ta' Ġunju 2020.

                     (5)

                     Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-estensjoni tal-mandat tas-Sur Kauko AALTOMAA bħala Kap tal-Missjoni EUPOL COPPS mill-1 ta' Lulju 2019 sat-30 ta' Ġunju 2020,

               ADOTTA DIN ID-DEĊIŻJONI:

            Artikolu 1
            Il-mandat tas-Sur Kauko AALTOMAA bħala Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) huwa b'dan estiż mill-1 ta' Lulju 2019 sat-30 ta' Ġunju 2020.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-2 ta' Lulju 2019.

                  Għall-Kumitat Politiku u ta' Sigurtà

                  Il-President

               S. FROM-EMMESBERGER

            (1)  ĠU L 185, 4.7.2013, p. 12.

            (2)  Id-Deċiżjoni tal-Kumitat Politiku u ta' Sigurtà (PESK) 2017/1802 tat-28 ta' Settembru 2017 dwar il-ħatra tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2017) (ĠU L 259, 7.10.2017, p. 20).

            (3)  Id-Deċiżjoni tal-Kumitat Politiku u ta' Sigurtà (PESK) 2018/1005 tat-3 ta' Lulju 2018 li testendi l-mandat tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2018) (ĠU L 180, 17.7.2018, p. 23).

            (4)  Id-Deċiżjoni tal-Kunsill (PESK) 2019/1114 tat-28 ta' Ġunju 2019 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 176, 1.7.2019, p. 5).


title: Deċiżjoni tal-Kummissjoni (UE) 2019/1168 tal-5 ta' Lulju 2019 dwar il-ħatra ta' membri tal-Kumitat ta' Spetturi Anzjani fuq ix-xogħol għat-terminu l-ġdid ta' kariga

text:
                  8.7.2019

                  MT

                  Il-Ġurnal Uffiċjali tal-Unjoni Ewropea

                  L 182/48

         DEĊIŻJONI TAL-KUMMISSJONI (UE) 2019/1168
         tal-5 ta' Lulju 2019
         dwar il-ħatra ta' membri tal-Kumitat ta' Spetturi Anzjani fuq ix-xogħol għat-terminu l-ġdid ta' kariga
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kummissjoni 95/319/KE tat-12 ta' Lulju 1995 biex tistabbilixxi Kumitat ta' Spetturi Anzjani fuq ix-Xogħol (1), u b'mod partikolari l-Artikolu 5 tagħha,
         Wara li kkunsidrat l-ismijiet imressqa ta' dawk nominati mill-Istati Membri,
         Billi:

                     (1)

                     L-Artikolu 5(1) tad-Deċiżjoni 95/319/KE jistipula li jenħtieġ li l-Kumitat ikun jikkonsisti minn membru sħiħ minn kull Stat Membru u li jista' jinħatar membru supplenti għal kull membru sħiħ.

                     (2)

                     L-Artikolu 5(2) ta' dik id-Deċiżjoni jistipula li l-membri sħaħ u dawk supplenti tal-Kumitat jenħtieġ li jinħatru mill-Kummissjoni fuq proposta mill-Istat Membru.

                     (3)

                     L-Artikolu 5(3) ta' dik id-Deċiżjoni jistipula li t-terminu tal-kariga tal-membri tal-Kumitat jenħtieġ li jkun ta' tliet snin u li l-ħatra tagħhom jenħtieġ li tkun tiġġedded.

                     (4)

                     It-terminu tal-kariga preċedenti tal-Kumitat intemm fil-31 ta' Diċembru 2018.

                     (5)

                     Għaldaqstant il-Kummissjoni jenħtieġ li taħtar il-membri ta' dan il-Kumitat abbażi tal-proposti mill-Istati Membri għal perjodu ta' tliet snin,

               ADOTTAT DIN ID-DEĊIŻJONI:

            Artikolu 1

               (1)   Il-persuni msemmija fl-Anness ta' din id-Deċiżjoni huma maħtura bħala membri sħaħ u supplenti tal-Kumitat ta' Spetturi Anzjani fuq ix-Xogħol għal perjodu ta' tliet snin mill-1 ta' Jannar 2019 sal-31 ta' Diċembru 2021.

               (2)   Il-lista tal-membri għandha tiġi ppubblikata f'Il-Ġurnal Uffiċjali tal-Unjoni Ewropea għal raġunijiet ta' informazzjoni.

            Artikolu 2
            Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-5 ta' Lulju 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 188, 9.8.1995, p. 11.

            ANNESS

                        Stat Membru

                        Membru sħiħ

                        Membru supplenti

                        Il-Belġju

                        Is-Sur Paul TOUSSEYN

                        Is-Sur Luc VAN HAMME

                        Il-Bulgarija

                        Is-Sinjura Miroslava ANGELOVA

                        Is-Sinjura Irena DIMITROVA

                        Iċ-Ċekja

                        Is-Sur Rudolf HAHN

                        Is-Sur Pavel HEISIG

                        Id-Danimarka

                        Is-Sinjura Vibe WEST

                        Is-Sinjura Annemarie KNUDSEN

                        Il-Ġermanja

                        Is-Sur Kai-Michael SCHÄFER

                        Is-Sur Helmut GOTTWALD

                        L-Estonja

                        Is-Sinjura Maret MARIPUU

                        Is-Sinjura Silja SOON

                        L-Irlanda

                        Is-Sur Mark CULLEN

                        Is-Sur P.J. CLAFFEY

                        Il-Greċja

                        Is-Sinjura Panagiota KATSAKIORI

                        Is-Sinjura Chrysoula TOUFEKOULA

                        Spanja

                        Is-Sinjura Mariá Soledad SERRANO PONZ

                        Is-Sur Adrián GONZÁLEZ MARTÍN

                        Franza

                        Is-Sur Laurent VILBOEUF

                        Is-Sinjura Jessy PRETTO

                        Il-Kroazja

                        Is-Sur Miroslav BABIĆ

                        Is-Sur Branko MESIĆ

                        L-Italja

                        Is-Sur Danilo PAPA

                        Is-Sinjura Roberta FABRIZI

                        Ċipru

                        Is-Sur Anastassios YIANNAKI

                        Is-Sur Aristodemos ECONOMIDES

                        Il-Latvja

                        Is-Sur Renārs LŪSIS

                        Is-Sinjura Linda MATISĀNE

                        Il-Litwanja

                        Is-Sur Jonas GRICIUS

                        Is-Sinjura Dalia LEGIENE

                        Il-Lussemburgu

                        Is-Sur Marco BOLY

                        Is-Sinjura Patrice FURLANI

                        L-Ungerija

                        Is-Sur Péter NESZTINGER

                        Is-Sur Dániel MOLNÁR

                        Malta

                        Is-Sur Mark GAUCI

                        Is-Sur Vincent ATTARD

                        In-Netherlands

                        Is-Sur M.J. (Marc) KUIPERS

                        Is-Sur Rits DE BOER

                        L-Awstrija

                        Is-Sinjura Gertrud BREINDL

                        Is-Sinjura Alexandra MARX

                        Il-Polonja

                        Is-Sur Wiesław LYSZCZEK

                        Is-Sur Bogdan DRZASTWA

                        Il-Portugall

                        Is-Sinjura Maria Luísa TORRES DE ECKENROTH GUIMARÃES

                        Is-Sinjura Maria Fernanda FERREIRA CAMPOS

                        Ir-Rumanija

                           Mill-1 ta' Jannar 2019 sat-2 ta' Ġunju 2019

                        Is-Sur Dantes Ioan BRATU

                        Is-Sur Ioan Cosmin CONSTANTIN

                           Mit-3 ta' Ġunju 2019:

                        Is-Sur Mihail Adrian OPRESCU

                        Is-Slovenja

                        Is-Sur Jadranko GRLIĆ

                        Is-Sur Slavko KRIŠTOFELC

                        Is-Slovakkja

                        Is-Sur Karol HABINA

                        Is-Sinjura Miroslava Mošonová

                        Il-Finlandja

                        Is-Sur Raimo ANTILA

                        Is-Sur Arto TERONEN

                        L-Iżvezja

                        Is-Sur Håkan OLSSON

                        Is-Sinjura Pia ZÄTTERSTRÖM

                        Ir-Renju Unit

                        Is-Sur David SNOWBALL

                        Is-Sinjura Kären CLAYTON


Id-Deċiżjoni tal-Kummissjoni ta' 16/07/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9430 - Apollo Management, L.P. / VIVAT) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)